CELEX: 31990R2779
Language: el
Date: 1990-09-27 00:00:00
Title: Κανονισμός (ΕΟΚ) αριθ. 2779/90 της Επιτροπής της 27ης Σεπτεμβρίου 1990 που τροποποιεί τον κανονισμό (ΕΟΚ) αριθ. 3177/80 σχετικά με το σημείο εισόδου που πρέπει να ληφθεί υπόψη κατά την εφαρμογή του άρθρου 14 παράγραφος 2 του κανονισμού (ΕΟΚ) αριθ. 1224/80 του Συμβουλίου για τη δασμολογητέα αξία εμπορευμάτων

Avis juridique important

|

31990R2779

Κανονισμός (ΕΟΚ) αριθ. 2779/90 της Επιτροπής της 27ης Σεπτεμβρίου 1990 που τροποποιεί τον κανονισμό (ΕΟΚ) αριθ. 3177/80 σχετικά με το σημείο εισόδου που πρέπει να ληφθεί υπόψη κατά την εφαρμογή του άρθρου 14 παράγραφος 2 του κανονισμού (ΕΟΚ) αριθ. 1224/80 του Συμβουλίου για τη δασμολογητέα αξία εμπορευμάτων  

Επίσημη Εφημερίδα αριθ. L 267 της 29/09/1990 σ. 0036 - 0036

***** ΚΑΝΟΝΙΣΜΟΣ (ΕΟΚ) αριθ. 2779/90 ΤΗΣ ΕΠΙΤΡΟΠΗΣ  της 27ης Σεπτεμβρίου 1990  που τροποποιεί τον κανονισμό (ΕΟΚ) αριθ. 3177/80 σχετικά με το σημείο εισόδου που πρέπει να ληφθεί υπόψη κατά την εφαρμογή του άρθρου 14 παράγραφος 2 του κανονισμού (ΕΟΚ) αριθ. 1224/80 του Συμβουλίου για τη δασμολογητέα αξία εμπορευμάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1224/80 του Συμβουλίου της 28ης Μαΐου 1980 για τη δασμολογητέα αξία των εμπορευμάτων (1), όπως τροποποιήθηκε τελευταία από τον κανονισμό (ΕΟΚ) αριθ. 4046/89 (2), και ιδίως το άρθρο 14 παράγραφος 2,  Εκτιμώντας:  ότι ο κανονισμός (ΕΟΚ) αριθ. 1224/80, στο άρθρο 14 παράγραφος 1, καθορίζει τον τόπο εισόδου που πρέπει να λαμβάνεται υπόψη για τον προσδιορισμό της δασμολογητέας αξίας·  ότι ο κανονισμός (ΕΟΚ) αριθ. 3177/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1414/90 (4) προβλέπει ειδική μεταχείριση για τα εμπορεύματα που εισάγονται στο τελωνειακό έδαφος της Κοινότητας υπό τους όρους που αναφέρονται στο άρθρο 14 παράγραφος 2 του κανονισμού (ΕΟΚ) αριθ. 1224/80, και ιδίως για τα εμπορεύματα τα οποία μεταφέρονται προς τον τόπο προορισμού τους μέσω του εδάφους της Αυστρίας, της Ελβετίας, της Γιουγκοσλαβίας ή της Λαϊκής Δημοκρατίας της Γερμανίας, δεδομένου ότι η πιο συνηθισμένη οδός προς τον τόπο προορισμού μπορεί να διέρχεται από το έδαφος των χωρών αυτών·  ότι το έδαφος της πρώην Λαϊκής Δημοκρατίας της Γερμανίας ανήκει στο εξής στο τελωνειακό έδαφος της Κοινότητας και, επομένως, πρέπει να καταργηθεί η αναφορά του εν λόγω εδάφους στον προαναφερθέντα κανονισμό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Δασμολογητέας Αξίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3177/80 τροποποιείται ως εξής:  1. Στο άρθρο 1 η παράγραφος 1 αντικαθίσταται από το ακόλουθο κείμενο:  «1. Η δασμολογητέα αξία των εμπορευμάτων που εισέρχονται στο τελωνειακό έδαφος της Κοινότητας και εν συνεχεία μεταφέρονται με προορισμό άλλο μέρος του εδάφους αυτού μέσω της Αυστρίας, της Ελβετίας, της Ουγγαρίας, της Τσεχοσλοβακίας ή της Γιουγκοσλαβίας, καθορίζεται με αναφορά τον πρώτο τόπο εισόδου των εμπορευμάτων στο τελωνειακό έδαφος της Κοινότητας, με την προϋπόθεση ότι τα εμπορεύματα μεταφέρονται απευθείας μέσω του εδάφους της Αυστρίας, της Ελβετίας, της Ουγγαρίας, της Τσεχοσλοβακίας, ή της Γιουγκοσλαβίας μέσω μιας συνηθισμένης οδού των χωρών αυτών προς τον τόπο προορισμού.»  2. Το άρθρο 2 αντικαθίσταται από το ακόλουθο κείμενο:  «Άρθρο 2  Οι διατάξεις του άρθρου 1 εφαρμόζονται επίσης όταν τα εμπορεύματα έχουν εκφορτωθεί, μεταφορτωθεί ή ακινητοποιηθεί προσωρινά στο έδαφος της Αυστρίας, της Τσεχοσλοβακίας, της Ουγγαρίας, της Ελβετίας, ή της Γιουγκοσλαβίας για λόγους που έχουν σχέση αποκλειστικά με τη μεταφορά τους.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά από την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 3 Οκτωβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Σεπτεμβρίου 1990.  Για την Επιτροπή  Christiane SCRIVENER  Μέλος της Επιτροπής  (1) ΕΕ αριθ. L 134 της 31. 5. 1980, σ. 1.  (2) ΕΕ αριθ. L 388 της 30. 12. 1989, σ. 24.  (3) ΕΕ αριθ. L 335 της 12. 12. 1980, σ. 1.  (4) ΕΕ αριθ. L 136 της 29. 5. 1990, σ. 14.